Document ID: 31991R0053

ΚΑΝΟΝΙΣΜΟΣ ( ΕΟΚ ) αριθ . 53/91 ΤΗΣ ΕΠΙΤΡΟΠΗΣ της 8ης Ιανουαρίου 1991 που τροποποιεί τον κανονισμό ( ΕΟΚ ) αριθ . 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3274/90 ( 2 ), και ιδίως το άρθρο 9 παράγραφος 1,
Εκτιμώντας :
ότι, με την απόφασή του της 21ης Δεκεμβρίου 1990, το Συμβούλιο ενέκρινε εξ ονόματος της Κοινότητας, τη σύναψη ανταλλαγής επιστολών για τη συμπλήρωση της συμφωνίας μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής βάσει του άρθρου XXIV.6 της Γενικής Συμφωνίας Δασμών και Εμπορίου ( ΓΣΔΕ )- ότι με αυτή την ανταλλαγή απόψεων παρατείνεται τώρα η εν λόγω συμφωνία μέχρι τις 31 Δεκεμβρίου 1991 -
ότι η συμφωνία λαμβάνει μέτρα για την εισαγωγή τροποποιώντας διαφόρους δασμούς βάσει της συνδυασμένης ονοματολογίας από τον κανονισμό ( ΕΟΚ ) αριθ . 2658/87 -
ότι πρέπει να τροποποιηθεί η συνδυασμένη ονοματολογία για να ληφθεί υπόψη η παράταση της συμφωνίας -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Η συνδυασμένη ονοματολογία που προσαρτάται στον κανονισμό ( ΕΟΚ ) αριθ . 2658/87, όπως τροποποιήθηκε από τον κανονισμό ( ΕΟΚ ) αριθ . 2472/90 της Επιτροπής ( 3 ), τροποποιείται σύμφωνα με το συνημμένο παράρτημα . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1991 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 8 Ιανουαρίου 1991 .

Labels: 3
19